पाएं अपने शहर की ताज़ा ख़बरें और फ्री ई-पेपरडाउनलोड करें
चंडीगढ़. नगर निगम चुनाव के लिए रविवार को आठ बजे से पांच तक वोट डाले जाएंगे। मतदान के लिए ईवीएम (इलेक्ट्रॉनिक वोटिंग मशीन) का इस्तेमाल किया जाएगा।
शांतिपूर्ण मतदान के लिए चुनाव आयोग की ओर से सभी तैयारियां मुकम्मल कर ली गई हैं। प्रदेश के सात नगर निगमों के कुल 144 वार्डो में 1686 मतदान केंद्र बनाए गए है। इसमें 251 को संवेदनशील और 335 को अतिसंवेदनशील केंद्र घोषित किया गया है।
प्रदेश के चुनाव आयुक्त धर्मवीर ने कहा कि रविवार को अंबाला, पंचकूला, करनाल, पानीपत, हिसार, रोहतक और यमुनानगर तथा दो नगरपालिकाओं फरूखनगर (गुड़गांव) और कलानौर (रोहतक) के पार्षदों के चुनाव के लिए मतदान होगा।
रोहतक में ९४ केंद्रों को अति संवदेनशील व २३ को संवेदनशील और हिसार में ६९ केंद्रों को संवेदनशील व ३९ को अति संवेदनशील घोषित किया गया। अम्बाला में 11 बूथ संवदेनशील व 20 बूथ अति संवेदनशील श्रेणी में रखे गए। लगभग 17.08 लाख मतदाता कुल 1686 उम्मीदवारों के भाग्य का फैसला करेंगे। चुनाव संचालन के लिए 9,000 कर्मचारी तैनात होंगे।
नतीजे 4 जून को
नगर पालिका के चुनाव की मतगणना दो जून को मतदान समाप्त होने के बाद शुरू हो जाएगी। मतगणना खत्म होते ही परिणाम भी घोषित कर दिए जाएंगे। निगम चुनाव की मतगणना चार जून को होगी। उसी दिन परिणाम भी आ जाएंगे।
कहां कितने वार्ड
पानीपत 24
करनाल 20
अम्बाला 20
रोहतक 20
हिसार 20
पंचकूला 20
यमुनानगर 20
तैयारियां मुकम्मल
अधिकारियों की 186 पार्टियां और मजिस्ट्रेट की 152 पार्टियां बनाई गई हैं। मतदान केंद्रों पर 8,000 से अधिक पुलिसकर्मी तैनात रहेंगे। मतदान केंद्र पर कम से कम एक महिला सिपाही होंगी। अतिरिक्त पुलिस अधीक्षक रैंक के 35 से अधिक अधिकारी, 109 अधीक्षक और 920 एसआई और एएसआई) शामिल हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva awa_Deva hin_Deva hin_Deva hin_Deva hin_Deva awa_Deva awa_Deva awa_Deva awa_Deva awa_Deva awa_Deva awa_Deva kas_Deva hin_Deva zho_Hant eng_Latn